FOTO ȘI VIDEO S-a anunțat debutantul anului în NBA! Record absolut înregistrat de un francez
Victor Wembanyama a fost desemnat debutantul anului în liga profesionistă nord-americană de baschet (NBA).
Francezul a avut un prim sezon promițător și a devenit primul francez care primește acest titlu.
La doar 20 de ani, Wembanyama a fost recrutat de San Antonio Spurs în iunie 2023, unde a fost selecționat pe prima poziție la draft (n.r - selecția tinerilor jucători). Acesta este primul său trofeu în NBA și a venit ca o validare a muncii sale și a potențialul extraordinar.
"Știam că pentru a reuși trebuia să fiu bun individual și dominant pe teren", a declarat Wembanyama, conform TNT.
"Titlul de debutantul anului a fost mereu foarte important și sunt fericit că este oficial", a adăugat francezul.
Cu toate că rezultatele echipei sale nu au fost la înălțime, cu Spurs clasată pe locul 14 din 15 în Conferința de Vest, primul sezon al lui Wembanyama a fost o reușită pe plan individual. Cu o înălțime de 2,24 de metri și o avergură 2,39 m, baschetbalistul a demonstrat abilități excepționale în teren.
"Wemby" și-a distrus adversarii
Wembanyama l-a avut ca rival pe Chet Holmgren, pivotul echipei Oklahoma City Thunder, pentru acest trofeu. Cu toate că Holmgren este considerat a fi unul dintre cei mai promițători jucători americani de baschet, Wembanyama a reușit să-l învingă.
Al treilea european ce reușește această performanță
Desemnarea lui Wembanyama ca debutantul anului a fost făcută în unanimitate de un juriu format din 99 de personalități sportive. El este primul francez și al treilea european care primește acest premiu, după spaniolul Pau Gasol (2002) și slovenul Luka Doncic (2019).
În cele 71 din cele 82 de meciuri ale echipei, Wembanyama a avut medii de 21,4 puncte, 10,6 recuperări, 3,9 pase decisive și 3,6 capace, fiind lider în NBA la aceste categorii statistice.
Urmăriți SPORT.RO și pe Google News